Ing kutha Semarang, ya iku ing saubengé Simpang Lima, ana bakul sega pecel 'mBok Sadhor' sing dodolané mung ing wayah soré. Sega pecelé ditambahi pilihan lawuh antarané kéyong (escargot), martabak, lan lawuh sing umum liyané kaya tèmpé gorèng utawa krupuk. Ing tlatah Ngayogyakarta panganan sega pecel iki misuwur kanthi jeneng cekakan 'SGPC' sing maknané ya 'sega pecel'.

Ing taun 2015, My Brilliant Life pikantuk pangaji saking Third Place Audience Award wonten Udine Far East Film Festival kaping 17. My Brilliant Life dipunbabar ing tanggal 3 Sèptember 2014 déning CJ Entertainment.

Wujud patung loro blonyo wadon pérangan dhuwur katon ing mripat sayu lan posisine rada ndingkluk. Alis ireng kandel semono uga karo garis mripat pérangan dhuwur wernane ireng. Ing bathuk ana rerenggan paes warna ijo. Rambute gelungan dijangkepi mahkota ing pérangan dhuwure, nganggo cundhuk mentul wernane mas-masan kang kagawe saka kuningan utawa-tembaga. Ana ing kuping nganggo subang bunder kang diteplekake karo warna mas-masan lan putih (permata). Gulu nganggo kalung rante dominan warna mas lan bandule gedhé mundhak kang hiasane cilik-cilik, katon éndah lan mewah.

Michel Platini wis akèh anggoné èntuk bebungah. Bebungah bareng tim, bebungah bareng tim nasional, uga bebungah kanggo awaké dhéwé. Ing taun 1984 Michel Platini èntuk bebungah minanggka pemain kang nyithak gol paling akèh ing Piala Éropah kanthi nyithak sangang gol.

Godhong tanduran iki, umpamané M. crenata lumrahé dianggo nggawé masakan kaya ta pecel. Pecel kang digawé saka semanggi diarani pecel semanggi. Pecel iki dadi masakan khas Surabaya. Pérangan organ kang kanggo nyimpen spora (diarani sporokarp) M. drummondii. Pérangan iki uga dimanfaataké pandhudhuh asli Australia (aborigin) dadi masakan. Semanggi M. crenata uga ngandhut fitoestrogen (estrogen tanduran) kang nduwéni poténsi kanggo ncegah osteoporesis. Tanduran iki uga duwé potensi dadi tanduran bioremediasi, awit bisa nyesep logam berat Cd lan Pb. Kanthi iki perlu ati-ati nalika masak semanggi mliginé godhong semanggi kang dijupuk saka panggonan kang akèh logam beraté. Nalika digawé pecel, godhong semanggi lumrahé diwénéhi bumbu pedhes. Carané masak kanthi digodhog utawa didang. Semanggi biyasane dipangan nganggo krupuk karo bumbu. Bumbu kanggo masak semanggi ya iku, kacang brol, tela, gula abang, gula putih, asem, bawang, trasi, lombok, lan petis.

Paléontologi iku ngèlmu kawruh sing nyinaoni tetilasan kéwan saka jaman purbakala. Tembung iki asalé saka basa Yunani, ya iku paleon kang tegese tuwa utawa apa-apa kang ana gayutané karo jaman biyèn, ananging ontos iku tegese kauripan lan logos kang tegese ngèlmu utawa pasinaon, bisa uga dingerteni manawa paleontology iku padha karo paleobiologi (tegese paleon = tuwa, bios = urip, logos = ngèlmu) dadi bisa dijupuk kasimpulan, paleontologi iku ngèlmu kang nyinaoni utawa ngèlmu kang njlèntrèhaké babagan sajarah kauripan kang ana ing bumi tuladhané kaya ta kéwan lan tetanduran jaman biyèn kang wis dadi fosil. paleontologi kagolong ning salahsawijining cabang ngèlmu saka Biologi.Wong kang nyinaoni babagan iki disebut paleontolog.